என் கடன் பணி செய்து கிடப்பதே என்ற அப்பர் பெருமான் வாக்கை அடியொற்றி வாழ்ந்த ஹரன் அண்ணா இன்று நம்முடன் இல்லை! வேத விஞ்ஞான ஆராய்ச்சி மையத்தின் அறங்காவலர்களுள் ஒருவரை இன்று நாம் இழந்துள்ளோம்! எங்கள் பேராசிரியர் சாமி.தியாகராசன் ஐயா விழுக்காடு அறிஞர் என்று ஒரு பதத்தைக் கையாள்வார். அதாவது சிலரின் கருத்தை இத்தனை விழுக்கடு சரி என்று ஏற்றுக் கொள்ளலாம் என்று சூழ்நிலைக்கேற்ப தங்களை மாற்றிக் கொள்ளும் அறிஞர்களை அவர் இவ்வாறு குறிப்பிடுவார். இந்த விழுக்காட்டு அறிஞர் லட்சணம் துளியும் இல்லாத ஒரு நேர்மையான அறிஞர் ஹரன் அண்ணா. எந்தச் சூழ்நிலையிலும் தனக்கு சரி என்று எது படுகிறதோ அதைச் சொல்வார். இந்த அடிப்படை குணம் தான் இவரை ஒரு ஹிந்துத்துவ சிந்தனையாளராக்கியது.